54歲的影后張曼玉(Maggie)早前拍內地真人騷《少年可期》，節目中Maggie談到數年前以歌手身份在「草莓音樂節」演出，卻遭外界狠批她的歌唱技巧及歌喉，Maggie直言好傷心，佢為此事匿埋一年，重提此事時更禁不住落淚！同時，Maggie被問到跟那位男演員最合拍時，她表示跟梁朝偉最合拍，更透露最初合作被對方嫌棄㖭！
張曼玉近年鮮有在幕前演出，而在內地真人騷節目《少年可期》中，人氣組合樂華七子每次會向演藝圈不同的前輩拜師受訓，而Maggie今次就做嘉賓擔任樂華七子的師傅。除了訪談仲Maggie仲帶7子遊香港，行街市買餸體驗地道文化及生活。
其實張曼玉喺04年完成電影《2046》後淡出電影圈，她說：「我只想當演員，不想當明星。看電影看到好的女演員，心會癢想拍戲，太棒了，但想實際的事情，化妝等五個小時、等拍一個鏡頭又等六個小時，就不想要拍了！」Maggie醉心音樂最希望做歌手，所以之後都花了不少時間在音樂上。
演技受肯定、攞過無數奬項的Maggie，在歌唱事業卻相當不順，2014年她以歌手身份為「草莓音樂節」演唱多首歌曲，仲唱出由其主演嘅電影《甜蜜蜜》嘅同名歌曲，可惜Maggie沙啞兼低沉嘅聲線加上走音，演出被大批網友嘲笑為「車禍」、「災難」、「魔鬼」級的聲音！
Maggie身為師傅，都有跟樂華七子認真分享該次演出負評的感受，當提到《甜蜜蜜》時佢就笑話「甜你個頭」。